Dženifere Šahade

Dženifere Šahade (; dzimusi  Pensilvānijā) ir ASV starptautiskā lielmeistare šahā (2005).

 Biogrāfija 
Šahu iemācījusies spēlēt sešu gadu vecumā. Trīs reizes pārstāvējusi ASV dažādu vecuma grupu Pasaules junioru šaha čempionātos (1995, 1996, 1999). Daudzkārtējā ASV sieviešu šaha čempionātu laureāte, kuros izcīnījusi 2 zelta (2002, 2004), sudraba (1999) un 3 bronzas (1998, 2000, 2003) medaļas.U.S. Women's Champions Trīs reizes piedalījusies Pasaules sieviešu šaha čempionātos pēc izslēgšanas sistēmas, kuros vienmēr izstājusies 1. kārtā (2000, 2001, 2004).2000 FIDE Knockout Matches2001-02 FIDE Knockout Matches2004 FIDE Knockout Matches Pārstāvējusi ASV komandu Pasaules šaha olimpiādēs, kurās piedalījusies 3 reizes (2000-2004). Komandu vērtējumā izcīnījusi sudraba (2004) medaļu.OlimpBase :: Women's Chess Olympiads :: Jennifer Shahade Par panākumiem turnīros FIDE 2005. gadā Šahadei piešķīra starptautiskās lielmeistares (WGM) nosaukumu.

Paralēli šaha turnīriem kopš 2007. gada piedalījusies arī pokera turnīros.

Beigusi literatūrzinātnes studijas Ņujorkas Universitātē. Strādājusi izdevumos Los Angeles Times, The New York Times, Chess Life, New In Chess, kā arī bijusi ASV šaha federācijas tīmekļa vietnes redaktore.

2005. gadā publicējusi savu grāmatu par sievietēm šahā — Chess Bitch: Women in the Ultimate Intellectual Sport.'Chess Bitch' – an eye-opener by Jennifer Shahade 2009. gadā bijusi līdzautore grāmatai par franču mākslinieku un šahistu Marselu Dišānu — Marcel Duchamp: The Art of Chess.Jennifer Shahade – getting back at Marcel Duchamp

 Atsauces 

 Ārējās saites 

Kategorija:1980. gadā dzimušie
Kategorija:Pensilvānijā dzimušie
Kategorija:ASV šahisti
Kategorija:ASV žurnālistes
Kategorija:ASV rakstnieces